**Zápisnica č. 4 zo zasadnutia Obecného zastupiteľstva v Malom Záluží,**

**ktoré sa konalo dňa 25.8.2014 o 18.00 v kancelárii obecného úradu.**

**Program :**

1, Privítanie, určenie overovateľov zápisnice

2, Kontrola uznesení

3, Schválenie návrhu VZN č. 3/2014 o dodržiavaní čistoty a poriadku na území obce Malé

Zálužie

4, Prerokovanie a schválenie rozpočtového opatrenia č.1/2014 – úprava rozpočtu

5, Prerokovanie - oboznámenie OZ o poplatku za TKO a SO na rok 2015 navrhnutého na

XV zasadnutí Valného zhromaždenia PZOSZNO

6, Schválenie Municipálneho úveru – Eurofondy vo výške 13,000 € na prefinancovanie diela

„Úprava verejného priestranstva pri OÚ v Malom Záluží „.

7, Schválenie zaručenia úveru vlastnou platobnou vista blankozmenkou obce

8, Schválenie Municipálneho úverňu Univerzál vo výške 10 000€ na financovanie

investičných potrieb obce

9, Schválenie zaručenia úveru vlastnou platobnou vistablankozmenkou obce.

10, Organizácia futbalového turnaja „ O pohár starostky obce Malé Zálužie „

11, Organizácia Výstavy ovocia a zeleniny 11.10.2014

12, Posedenie pri príležitosti Mesiaca úcty k starším – životné jubileá , 12.10.2014

13 Prerokovanie turnaja v silovom trojboji

14, Diskusia

15, Záver

Prítomní : viď prezenčná listina

Zapisovateľ : Emília Strihová

Overovatelia zápisnice : Mgr. A. Velikovová ,Miroslav Fuksa

Ospravedlnení : Viera Predanocyová.

1, Starostka obce všetkých prítomných poslancov a HK na zasadnutí OZ privítala , určila overovateľov

zápisnice a doplnila program OZ o bod y č. 6,7,8,9

Následne dala o doplnenom programe hlasovať .

Hlasovanie : Za : 4 Proti : 0 Zdržal sa : 0

2,Ďalším bodom bola kontrola uznesení.

Uznesenie č. 8/2014 schvaľuje Záverečný účet obce Malé Zálužie za rok 2014 - schválené

Uznesenie č. 9/2014 schvaľuje úväzok starostu obce Malé Zálužie vo výške 0,66 - schválené

Uznesenie č. 10/2014 schvaľuje 1 volebný obvod v obci Malé Zálužie - schválené

Uznesenie č. 11/2014 schvaľuje počet poslancov v OZ Malé Zálužie – 5 - schválené

3,Ďalej sa OZ zaoberalo návrhom VZN č. 3/2014 o dodržiavaní čistoty a poriadku na území obce Malé Zálužie a keďže v zákonom stanovenej lehote neboli zo strany občanov a ani poslancov vznesené žiadne pripomienky OZ VZN schválilo.

Hlasovanie : Za : 4 Proti : 0 Zdržal sa : 0

4, OZ dalej prerokovalo návrh rozpočtového opatrenie č. 1/2014 – úprava rozpočtu podľa skutočného čerpania . Išlo o presun finančných prostriedkov z jednej položky do druhej podľa momentálnych potrieb obce. Po vysvetlení a krátkej diskusii OZ rozpočtové opatrenie č.1/2014 schválilo.

5, V ďaľšom bode starostka oboznámila poslancov s uznesením č.5/2014 zo zasadnutia XV Valného zhromaždenia, ktoré sa konalo vo Výčapoch Opatovciach dňa 14.8.2014 a týkalo sa prerokovania poplatku za  komplexné nakladanie so SO a TKO. Na valnom zhromaždení bolo rozhodnuté, že poplatok za odpady bude stanovený jednotne na 18 €/na občana a rok s tým, že na konci roka združenie spraví vyučtovanie.V období do konca roka sa zistia skutočné množstvá odpadu v obci .V uvedenom poplatku sú zahrnuté služby: 26 zvozov TKO, 2 x VO, 18 x sklo, 2 x nebezpečný odpad, 2 x elektroodpad, 9 x papier a 2 x drtenie zeleného odpadu za rok.

Uznesenia z Valného zhromaždenia je prílohou zápisnice .

6, Ďalej OZ prerokovalo už predtým schválený úver na financovanie investičných potrieb obce. Starostka pri rokovaní s bankou zistila , že uznesením č.12/2014 zo dňa 30.6.2014 už schválenú čiastku vo výške 21 000€ je potrebné rozdeliť podľa účelu , na ktorý budú finančné prostriedky použité. Finančnou poradkyňou nám bol doporučený Municipálny úver Eurofondy, ktorý je vhodný na prefinancovanie investičných projektov samospráv podporených z fondov EÚ.

Nakoľko obec bude realizovať v tomto období projekt „ Úprava verejného priestranstva pri OÚ Malé Zálužie vo výške 13 020 € , z PPA máme zazmluvnených 10 000 € a práce je potrebné najprv zaplatiť a až potom žiadať o financie z Eurofondov, uvedenú sumu musí obec získať prekleňovacím úverom z Prima Banky. Poslanci OZ úver schválili vo výške 13 000 schválili..

Hlasovanie : Za : 4 Proti : 0 Zdržal sa : 0

Poslanci OZ schvaľujú zaručenie úveru vlastnou platobnou vista blankozmenkou obce .

Hlasovanie : Za : 4 Proti : 0 Zdržal sa : 0

8, Ďaľšou časťou úveru sú financie z investičnej činnosti, ktorá už bola v obci vykonaná a obec má voči zhotoviteľovi M-Homzovi podlžnosti . Na tento účel bol obci doporučený Municipálny úver – Univerzál dlhodobý vo výške 10 000€ so splatnosťou 10 rokov . Poslanci OZ úver schválili.

Hlasovanie : Za : 4 Proti : 0 Zdržal sa : 0

9, Poslanci OZ schvaľujú aj zaručenie úveru vlastnou platobnou vista blankozmenkou obce .

Hlasovanie : Za : 4 Proti : 0 Zdržal sa : 0

Týmto sa ruší Uznesenie č.,12/2014 zo dňa 30.6.2014

10, V ďaľšom bode poslanci p. Peter Novotný a p. Anna Velikovová informovali OZ o priebehu „Letného futbalového turnaja „ kde sa naše futbalové mužstvo „Krv a piesok „ chovalo veľmi nefér a nešportovo . Neboli spokojní s verdiktom rozhodcu a hráč Martin Ondrášek sa hrubo vyjadril na jeho adresu . Celý tím negatívne povzbudzovaný Štefanom Alchusom s použitím vulgárnych výrazov zo súťaže ostentatívne odišiel. Uvedenú skutočnosť OZ vyhodnotilo ako neprijateľné správanie usporiadateľov turnaja a uložilo uvedeným hráčom – Martin Ondrášek, Martin Karvay, Miroslav Karvay dištanc . Uvedení hráči teda nebudú môcť hrať na Futbalovom turnaji „O pohár starostky obce Malé Zálužie“ , ktorý sa bude konať 4.10.2014 o 9,00 hod . pod záštitou starostky obce a so spolufinancovaním Nitrianskeho samosprávneho kraja vo výške 200 €. Supervízorom turnaja bude p. Peter Novotný a rozhodca p. Július Števčík.

11, Tohoročnú výstavu ovocia a zeleniny , ktorá bude v termíne 27.9.2014 bude ako každý rok organizovať JD Slovenska v Malom Záluží a OZ a OÚ v M.Z. je pripravený pri organizácii vypomôcť. Bude to na dohode predsedníčky JD p. Eleny Líškovej a starostky a poslancov obce.

12, Posedenie dôchodcov pri príležitosti „ Mesiaca úcty k starším“ sa bude tento rok konať dňa 12.10.2014 a pri tej príležitosti zablahoželáme aj našim jubilantom. Akcia sa bude konať v spolupráci s JD a poprosíme aj členky OZ Labuť vypomôcť pri občerstvení. Starostka zabezpečí darčeky a občerstvenie pre jubilantov ,predsedkyňa JD sa postará o program a prípravu občerstvenia ( príprava chlebíčkov, koláče. )

13, Prípravu silového trojboja bude mať tento rok na starosti poslankyňa A.Velikovová . Termín si dohodneme podľa časových možností súťažiacich . Podujatie bude financované aj z prostriedkov NSK .

14, V diskusii starostka informovala OZ o cenovej ponuke ZS Distribučnej, ktorá v našej obci realizuje rekonštrukciu elektrickej siete a TS na hornom konci za cintorínmi. Vymieňajú sa stľpy el. vedenia a vzdušnú sieť za káblovú a akcia vyvolala investícii – prekládku verejného osvetlenia . Celková ponuka – materiál + montáž lámp VO je vo výške 589,54 € bez DPH.

OZ doporučilo ponuku prijať. OZ odsúhlasilo financie vo výške 700 € na prekládku lámp verejného osvetlenia.

15, Na záver starostka obce poďakovala poslancom OZ za aktívnu účasť a zasadnutie ukončila.

V Malom Záluží 3.9.2014

Zapísala : Emília Strihová

Overovatelia zápisnice : Mgr. Anna Velikovová Miroslav Fuska

**Uznesenie**

**Zo zasadnutia obecného zastupiteľstva obce Malé Zálužie zo dňa**

**25.8.2014 konaného o 18,00 hod. v kancelárii starostky obce**

Obecné zastupiteľstvo –

1. **Berie na vedomie**

* Uznesenie č. 5/2014 zo zasadnutia Valného zhromaždenia PZOPSZO zo dňa 14.8.2014 konaného vo Vyčapoch Opatovciach o  poplatkoch za odvoz SO a TKO na rok 2014

II.  **Schvaľuje** :

* Program schôdze

1, Uznesenie č. 14/2014

Schvaľuje VZN č. 3/2014 o dodržiavaní čistoty a poriadku na

území obce Malé Zálužie

2, Uznesenie č.15/2014

Schvaľuje rozpočtové opatrenie č. 1/2014 – úpravu rozpočtu

podľa skutočného čerpania

3, Uznesenie č. 16/2014

Schvaľuje prijatie Municipálneho úveru Eurofondy vo výške

13 000€ na prefinacovanie diela „Úprava verejného

Priestranstva pri OÚ Malé Zálužie „

4, Uznesenie č. 17/2014

Súhlasí so zaručením úveru vlastnou platobnou vista

blankozmenkou .

5, Uznesenie č. 18/2014

Schvaľuje prijatie úveru Municipálny úver Univerzál na vyfinan

covanie podlžností z investičnej činnosti obce vo volebnom

období 2011-2014 vo výške 10 000 €

6, Uznesenie č. 19 /20147

Súhlasí so zaručením úveru vlastnou platobnou vista

blankozmenkou .

**III. Ruší :**

* Uznesenie č. 12/2014 zo dňa 30.6.2014

Zapísala : Emília Strihová

V Malom Záluží dňa 3.9.2014